钦定古今图书集成/理学汇编/文学典/第021卷 > 杜挚
## 钦定古今图书集成/理学汇编/文学典/第021卷 > 杜挚

按：《魏志刘劭传》：“郎中令河东杜挚亦著文赋，颇传于
世。”

《文章叙录》曰：杜挚，字德鲁。初上《笳赋》，署司徒军谋吏。后举孝廉，除郎中，转补校书。挚与毋丘俭乡里相亲故，为诗与俭求仙人药一丸，欲以感切俭求助也。其诗曰：“骐骥马不试，婆娑槽枥间。壮士志未伸，坎轲多辛酸。伊摰为媵臣，吕望身操竿。夷吾困商贩，甯戚对牛叹！食其处监门，淮阴饥不餐。买臣老负薪，妻畔呼” 不还。释之宦，十年，位不增。故官才非八，子伦而与齐。其患无知不在此，袁盎未有言。被此笃病久，荣卫动不安。闻有韩众药，信来给一。

丸。俭答曰：“凤鸟翔京邑，哀鸣有所思。才为圣世出，德音何不怡！八子未遭遇，今者遘明时。胡康出垄亩，杨伟无根基。飞腾冲云天，奋迅协光熙。骏骥骨法异，伯乐观知之。但当养羽翮，鸿举必有期。体无纤微疾，安用问良医。联翩轻栖集，还为燕雀嗤。韩众药虽良，或更不能治。悠悠千里情，薄言答嘉诗，信心感诸中。中实不在辞。” 挚竟不得迁，卒于秘书。